Naisių vasaros teatro ukrainiečių teatro trupė NEZAZEMLENI spektaklis MIZERĖ
2024-09-13 18:00 (Europe/Vilnius)
BILIETAI
Naisių vasaros teatro ukrainiečių teatro trupė „Nezazemleni“
MIZERĖ (Misery)
Simon Moore pjesė pagal Stephen King romaną
Režisierius Stanislav Moiseev
Stiveno Kingo (Stepheno King) romanas „Mizerė“ (Misery) jau beveik 40 metų yra laikomas vienu ryškiausių ir meistriškiausių trilerių, o istorija apie rašytoją ir jo karštąją gerbėją sėkmingai persikėlė į kino ekraną ir teatro sceną.
Pjesę galima vadinti drama, aistros romantika, veiksmo kupina istorija, kurios centre – automobilio avarijoje išgyvenęs rašytojas Polas Šeldonas ir jį išgelbėjusi „fanatiškoji gerbėja“ Anė Vilkes.
Polas Šeldonas atsiduria atokiuose savo gerbėjos namuose –patologijos, košmarų, beprotybės pasaulyje – situacijoje, kuri tarsi paimta iš jo knygų.
Kūrinio herojus – populiarų rašytoją Polą Šeldoną ir jo fanatiškąją gerbėją Anę Vilkes įkūnija garsūs Ukrainos aktoriai Hanna Dončenko ir Vitalii Salii.
